पाएं अपने शहर की ताज़ा ख़बरें और फ्री ई-पेपरडाउनलोड करें
गोल्डन बुक ऑफ वर्ल्ड रिकॉर्ड में अंबिकापुर की रमा बुधिया का नाम शामिल हो गया है। इसमें 131 अर्जुन पुरस्कार प्राप्त खिलाड़ियों पर काव्य संकलन किया गया है। इसमें अंतरराष्ट्रीय स्तर पर शोधकर्ता और रचनाकार शामिल हो रहे हैं। रमा बुधिया ने भारत की हॉकी खिलाड़ी सुंदरपुर, ओडिशा की ज्योति सुनीता कुल्लु पर काव्य शोध कर उसे चयन के लिए भेजा था। जिसका चयन गोल्डन बुक ऑफ वर्ल्ड रिकॉर्ड में हुआ। रमा को इंटरनेशनल ह्यूमन राइट्स ऑर्गेनाइजेशन की तरफ से भी ई सर्टिफिकेट दिया गया है।
गोल्डन बुक ऑफ वर्ल्ड रिकॉर्ड में कपिल कुमार ( बेल्जियम), डॉ. रमा शर्मा (जापान), डॉ. सीमा (अमेरिका), शालिनी वर्मा (दोहा) के साथ साथ कई शोधकर्ता, रचनाकार विदेशों से भी शामिल हैं। इसमें इसरो के वरिष्ठ वैज्ञानिक चंद्रशेखर शर्मा, मोतीलाल नेहरू विद्यालय ऑफ स्पोर्ट्स राई के स्पोर्ट्स कोच भी शामिल हैं। इस मौके पर अकादमिक काउंसलर इग्नू, विशेषज्ञ केंद्रीय हिंदी निदेशालय उच्चतर शिक्षा विभाग शिक्षा मंत्रालय केंद्र सरकार की डॉ. विदूषी शर्मा ने बताया कि इस अंतरराष्ट्रीय काव्य संकलन का उद्देश्य 133 खिलाड़ियों के विषय व योगदान को जानना है। खास बात यह है कि सभी रचनाकारों ने 20 से 25 लाइनों में अपनी रचनाओं के माध्यम से खिलाड़ियों के जीवन के सार को बखूबी प्रस्तुत किया है। उन्होंने बताया कि जल्द ही यह पुस्तक हमारे बीच होगी। रमा बुधिया आकाशवाणी अंबिकापुर में महिलाओं के कार्यक्रम में कम्पीयर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn